b'\n_START_ARTICLE_\nHybridilepp\xc3\xa4\n_START_SECTION_\nUlkon\xc3\xa4k\xc3\xb6\n_START_PARAGRAPH_\nHybridilepp\xc3\xa4 on yleens\xc3\xa4 puumainen. Lehtimuoto on kantalajien v\xc3\xa4lilt\xc3\xa4. Lehtilavan alapinnalla on karvoja lehtisuonia my\xc3\xb6ten ja karvatupsuja suonihangoissa. Tervalep\xc3\xa4n lehden suonihangat ovat karvaisia, harmaalep\xc3\xa4n kaljuja. Hybridilep\xc3\xa4n puutuneet eminorkot ovat lyhytper\xc3\xa4isi\xc3\xa4, kun tervalep\xc3\xa4ll\xc3\xa4 ne ovat selv\xc3\xa4sti per\xc3\xa4llisi\xc3\xa4 ja harmaalep\xc3\xa4ll\xc3\xa4 k\xc3\xa4rjimm\xc3\xa4ist\xc3\xa4 lukuun ottamatta per\xc3\xa4tt\xc3\xb6mi\xc3\xa4.\n_START_SECTION_\nHybridilepp\xc3\xa4 Suomessa\n_START_PARAGRAPH_\nSuomessa hybridilepp\xc3\xa4\xc3\xa4 esiintyy jokseenkin yleisen\xc3\xa4 Etel\xc3\xa4- ja Keski-Suomessa, miss\xc3\xa4 kantalajit ovat yleisi\xc3\xa4. Pohjois-Pohjanmaan ja Etel\xc3\xa4-Lapin korkeudella, miss\xc3\xa4 tervalepp\xc3\xa4 alkaa luontaisesti olla harvinainen, hybridilepp\xc3\xa4 on sit\xc3\xa4 yleisempi.'